Hareide om beredskapssenter: - Optimalt på Rygge
- Som leder av 22.juli-komiteen i Stortinget ser jeg klart behovet for trening på samvirke mellom politiet og de andre nødetatene. Med sin optimale plassering og infrastruktur innebærer Rygge en stor mulighet for et beredsskapssenter. Uansett hvem som vinner valget vil en ny regjering måtte ta tak i dette tidlig, sier Hareide. Frps justispolitiske talsmann Per Sandberg sier til VG Nett at Rygge-planene trygt kan kalles beredskapssenter, slik han ser det for seg. - Rygge er ideelt, fantastisk. Jeg mener vi bør ha et slikt senter for samtrening og samvirke mellom nødetatene i hvert av de seks politidistriktene som vi forhåpentligvis ender opp med etter behandlingen av politianalysen, sier Sandberg. Han synes ideen fra Mosseregionen er et flott innspill til de omfattende endringene av politiets trening og oppfølgingen av beredskapsarbeidet etter 22. juli-attentatene. - Etter å ha vært i Tyskland og sett hvordan de trener på kontraterror og krisehåndtering, ser jeg behovet for et betydelig løft her hjemme. Det er tverrpolitisk enighet om at norsk politi, Forsvaret, helsevesen og brann- og redning må trene mer sammen, opg da trenger de et sted som Rygge kan bli, sier Sandberg. Nordisk samtrening er også et argument for å opprette beredskapssentra á la Rygge, mener Sandberg. - Ved en stor katastrofe i nord, vil vår beredskap svekkes i sør. Da kan det være godtmed bistand fra Sverige, Danmark og eventuelt Tyskland. Hvis det skjer, vil trening og samvirke være avgjørende for å lykkes, sier Sandberg. Politiet i Trøndelag jobber også med planer for et beredskapssenter. - Rygge er en kjempemodell, som vi har sårt behov for også i Midt-Norge. Vi prøver å få til noe lignende på Værnes, hvor Forsvaret har ledige lokaler som vi kunne overtatt. Men vi opplever Politidirektoratet som noe trege i denne sammenhengen, sier overbetjent Frode Tystad ved Sør-Trøndelag politidistrikt.
KrF-leder Knut Arild Hareide mener planene for et beredskapssenter på Rygge flystasjon er så spennende og gode at en ny regjering må ta tak i dem. Frp vil ha seks sentra av samme type.